ming030890/wiki-yue-high-quality huggingface dataset:
小小姑娘

《小小姑娘》係一首廣東話兒歌，係美國民謠《Oh My Darling, Clementine》三個較知名嘅粵語版之一（另外兩首為1930年《壽仔拍拖》同埋1987年《讀書的原因》）。
黎曉陽

黎曉陽（Michael Lai Hiu Yeung，1992年3月16號—）係香港唱作人。從街頭走到舞台，以結他伴奏唱彈演出；2020年因為到美國進修而暫別香港樂壇，直至2021年仍然無新歌發佈嘅消息。

簡歷
自細鍾意唱歌，喺2009年嬴得18區超新聲歌唱比賽冠軍，以及喺海港城 Battlestage 歌唱比賽贏得亞軍。
中七畢業後，Michael 放低書包，全情投入音樂之路，過程中擔任著名音樂人陳輝陽喺私人助理之餘，並自學結他，學習自彈自唱。
苦練幾個月後，佢偶然一次機會喺街上睇到有人喺街頭演唱，於是鼓起勇氣詢問對方可唔可以畀佢試下，於是做咗人生第一次喺街頭演出，從此就開始幾年喺街頭演唱嘅生涯。
初期係個人表演，Michael喺十八歲嗰年創作咗第一首由自己作曲、填詞嘅作品《Cope with life》。
至2012年5月，Michael同三位志同道合嘅音樂愛好者組成咗「傻喇士多 – Sollasedo」，擔任主音同結他手，逢星期五、六喺街頭演唱，一致為真誠嘅音樂同開放公共空間而努力。
2013年參與MOOV「與你音樂同路」廣告。
喺兩年間Michael喺唔同地方作表演同街頭即興音樂演出，憑著清澈柔和嘅聲線，逐漸建立個人演繹風格。
呢段時間，佢遇到唔少伯樂例如音樂創作人馮穎琪、謝國維等，佢哋慢慢帶佢走上獨立歌手之路。
被佢街頭同現場表演嘅真摯同熱情打動，Michael亦多次被邀請喺各類活動作特別演出，包括李志清注目速寫作品展、亞洲國際博覽館之張學友世界巡迴演唱會（香港站）Soliton Live 同埋Jason Mraz “Tour is a Four Letter Word” Pre-show等。
2014年，Michael出版首張CD Single《天行者》。並喺同年創作同發表咗單曲《撐著》。
2015年，透過眾籌，黎曉陽開咗第一個音樂會，投資者包括王菲個女竇靖童同黃子華。並發行佢第二張CD《上上下下左右左右BA Start》。
同年亦為電影《陪安東尼度過漫長歲月》主題曲作曲，歌名為《陪你度過漫長歲月》，英文版本為《Sleep alone》，由陳奕迅主唱。
2016年，參演電影《暗色天堂》。6月簽約寰亞唱片成旗下歌手。同年11月25號，獲邀成為Clockenflap音樂及藝術節其中一名表演歌手。
2017年12月，發行第三張CD《Some Things I Keep to Myself Some Things I Share》，並於同月15號舉行新碟Launch Party。
2018年4月，推出單曲《My England Ain't No Good》，以幽默手法描寫香港人日常使用嘅港式英語。
2020年3月16日，出版第四張個人專輯《before I forget》。黎曉陽原本計劃喺電車上舉行音樂會；不過遇上新冠肺炎，佢要揾過第二啲辦法。此外，黎更計劃喺同年5月到美國進修瑜伽；派台歌曲《黑鏡》為佢嘅暫別作。
彭致豪

彭致豪係一位台灣時代力量政治人物，佢曾經代表時代力量參選2022年新竹縣議會選舉(第八選區竹東鎮、五峰)，可惜最終未能當選。依家係時代力量新竹縣黨部執行長、時代力量黨員代表 。因時常用手機看104找工作，因此被編為竹東閒人104號。

國會辦公室助理時期
佢曾經擔任立法院王婉諭國會辦公室法案助理，期間幫手處理咗好多議題，包括勞工工作年資遭業者不當移轉導致權益受損、台中市包租代管欠租金、扣押金爭議等案件。

新竹地區工作時期
喺離開國會之後，彭致豪嚟到新竹同新竹縣議員連郁婷一齊喺當地工作。之後佢亦擔任咗時代力量新竹縣黨部嘅執行長。
為咗擴大時代力量喺新竹縣嘅影響力同服務範圍，時代力量新竹縣黨部喺2023年4月29號開設咗竹東服務處。彭致豪話，只要有地方需要監督、有民眾有需要，時代力量一定會出現喺度。佢亦唔排除2024年立法委員選舉會參選新竹縣第2選區。時代力量竹東服務處開設後，會提供免費法律諮詢服務俾民眾，同時持續監督新竹縣政府嘅施政情況，特別關注新竹縣立生命園區、竹北市豐采520爭議等議題。竹東鎮長郭遠彰、竹北市長鄭朝方等多位民意代表都嚟到場祝賀。

LGBT議題
佢被視為對LGBT群體友善嘅政治人物，曾經表示支持政府持續進行公務人員同在地居民嘅性別意識培力，同埋希望公共空間對於多元性別族群更加友善。佢亦支持完善同性婚姻後嘅政府政策同行政規範，同時亦重視在教育層面教導尊重同認識同志。。
開放對局

開放對局，又叫雙重王兵開局或者對稱王兵開局，係國際象棋常見開局之一。呢個開局由以下步法組成：
白方行 e4 (王兵前兩格)
黑方回應 e5 (王兵前兩格)
神探智破美人計

《神探智破美人計》（粵拼：san4 taam3 zi3 po3 mei5 jan4 gai3，英文：Beauty's Trap）係一齣1967年嘅港產黑白警匪片，黃森導演，謝賢、蕭芳芳、周驄主演。

情節
生意人何百恆登報搵佢失散多年嘅女鳳珠，鳳珠失散前嘅好朋友周振華搵百恆傾下點去搵鳳珠，重建議搵私家偵探陳建秋幫手。夜總會歌手鳳子被人捉走咗，啲匪徒聲稱鳳子就係鳳珠。建秋同警察聯手救咗鳳子，百恆亦都確認鳳子就係鳳珠，重舉行酒會慶祝父女重逢，又宣布鳳珠係佢嘅遺產繼承人，但係伯恆簽完文件之後就吞槍自殺。建秋追查事件，反而被警方追緝。建秋最後查出匪徒設嘅局，警方終於拉哂班賊。
Marshall 攻擊

Marshall 攻擊本來係種對付西班牙開局嘅武器，但近幾十年因開局理論發展，已經被研究得好深，好易成和。
而且白棋可用一啲方法，好似改下行棋嘅次序，來避開佢
（即係所謂「反 Marshall 開局」(en:anti-Marshall)）。
磅

磅係英制質量單位，有好多唔同定義，最常用嘅定義叫「國際磅」，1磅等同453.59237克，可以細分做16安士。
(上文錯了，磅不是質量單位，是重量單位。)
終止式

終止式（英文：cadence）係和弦進行嘅一種；喺音樂上傳統上用嚟表示一句、一段仔、一大段或者成首音樂嘅結尾，但係所謂結尾並唔一定係指解決。
西方調性音樂用嘅終止式主要有四種，分別係 ｢完全終止式｣（perfect cadence）、｢不完全終止式｣（imperfect cadence）、｢變格終止式｣（plagal cadence）同 ｢阻礙終止式｣（interrupted cadence；又叫 ｢假終止｣），當中不完全終止式同阻礙終止式表示嘅都係 ｢未解決｣。
｢完全終止式｣ 同 ｢不完全終止式｣ 又統稱 ｢正格終止式｣（authentic cadence）。
烏克蘭專員轄區

烏克蘭專員轄區 (德文：Reichskommissariat Ukraine、烏克蘭文：Райхскомісаріат Україна) 係納粹德國喺二次大戰期間攻佔咗烏克蘭加盟國之後所成立嘅政府。呢個政府係屬於德軍嘅東部佔地之一，喺全部時間都係由 Erich Koch 做轄區長。希特拉喺1941年7月發佈咗命令，成立咗呢個轄區嘅邊界，轄區到1944年蘇聯反攻成功之後解散。

歷史
喺巴巴羅薩行動之前，烏克蘭係屬於蘇聯嘅烏克蘭加盟國，住咗好多唔同嘅種族，包括烏克蘭人、猶太人、波蘭人、同埋羅姆人等等。到納粹德國成功侵略之後，成為咗佢哋對未來願景嘅重要角色：德國打算對當地嘅居民做種族滅絕，跟住之後帶德意志人嚟重新聚居。
根據估計，猶太人大屠殺入面有90-160萬位猶太人係嚟自呢度，而另外有300至400萬人死喺德軍統治嘅手上。喺短短3年嘅時間，原本喺烏克蘭住嘅人之中，其中總共有大約520萬人因為德軍嘅反人類罪而死，等同當時嘅大約12%嘅人口。
樂基兒

樂基兒（Gaile Lok，1980年8月22號—），本名黎嘉儀，係香港女模特兒，中越混血，澳門出世，美國成長。佢2008年同香港歌手黎明結婚，2012年離婚。

演出
呢個表唔完整，歡迎加料。
機動娛樂

機動娛樂（Running Team）係一間香港嘅娛樂公司，以香港藝人鄭中基作為靈魂人物。

機動電視台
佢哋亦開設咗YouTube頻道機動電視台RTV，除咗鄭中基本人之外，佢嘅經理人湘姐亦不時喺呢個頻道亮相。而家呢個頻道有超過30萬名訂閱者。
機動電視台亦不時成為鄭中基一啲表達對社會議題嘅個人意見嘅平台。例如，喺新冠肺炎期間，香港大學醫學院公共衛生學院講座教授林大慶曾經話香港接種率低，批評港人，話香港人應該感到羞恥。鄭中基就喺頻道嗰度鬧林大慶教授唔負責任，話有啲香港人唔打，係因為政府喺疫苗問題上話賠唔賠冇保障，亦有人因為係屋企經濟支柱，或者身體問題，希望再觀察先決定，批評林大慶係政府打手。

事件
2024年8月3號，鄭中基喺佢自己社交媒體貼文，話佢發現經理人何慶湘「工作及道德操守有問題」，所以佢同機動娛樂立即終止合作，之後再貼另一篇文，話自己因個人情緒及健康問題，完成高雄演唱會後會休息。由於成件事有好多疑點，所以引起熱烈討論。而事件另一主角何慶湘就一路沉默。
話語

話語（英文：discourse）係一個有關語言同溝通嘅概念。英文 discourse 所指嘅概念將一般嘅對話推廣至指緊任何形式嘅通訊。
話語係社會理論入面嘅一個主要課題，相關研究橫跨多個領域，包括社會學、人類學、歐陸哲學同話語分析。
盧卡斯梅頓斯

盧卡斯梅頓斯（粵音：lou4 kaa1 si1 mui4 deon6 si1，德文：Lukas Märtens，2001年12月27號—）係德國嘅游水運動員，至叻係游自由式。佢喺布加勒斯特度出世，2024年嗰陣參加咗巴黎奧運，喺男子400公尺自由式度攞咗金牌，用咗3分41秒78，快過攞銀牌嘅英國泳手伊利查雲寧頓（Elijah Winnington）啲咁哚。佢仲有個細妹Leonie，都一樣係游水好勁嘅。
交際用語

喺語言學入面，交際用語（英文：phatic expression），又或者叫客套話，係一種主要用嚟建立或者維持社交關係嘅溝通方式。換句話講，交際用語主要具有社交語用功能，而唔係語義功能。
譬如有時講粵語嘅人見面時會問對方「食咗飯未？」，並唔係真係關心對方係咪肚餓，純粹只係打個招呼。
自我揭露

自我揭露（嚟自英文：self-disclosure）係心理學同社會學講到嘅一個概念，指緊一個人將有關自己嘅資訊透露畀另一個人知。呢啲資訊可以係描述性質或者評價性質都得，可以包括思想、感受、抱負、目標、失敗、成功、恐懼同夢想，仲有埋個人嘅喜好、厭惡同至愛。
如果自我揭露嘅資訊涉及到一啲唔係咁適合畀人知嘅秘密，粵語就叫自爆。
張凱娸

張凱娸（英文：Kiki Cheung，1995年4月10號—）係香港女演員同模特兒，出身香港演藝學院戲劇系，2019年7月畢業，2020年拍第一套ViuTV電視劇《二月廿九》同埋林家謙《拼命無恙》MV。佢亦係位模特兒，曾經係種星堂旗下，而家係Cool Style Media & Management旗下藝人。

簡歷
佢中學讀沙田培英中學，讀書嗰陣鍾意玩音樂，有鋼琴8級資格，又識彈結他，唱歌同作曲。香港理工大學收過佢做Fashion & Textile Technology三年級學生，但覺得自己有表演慾，放棄就讀，最終考入香港演藝學院戲劇系，主修表演，2019年7月畢業。

事件
2020-2021 年張凱娸參與全民造星3，晉身30強。
韓國邊忽好

《韓國邊忽好》（英文：Korea OK）係一套由好好制作製作嘅遊埠節目，《英國邊忽好》續作，一樣由唐詩詠主持。節目由2024年12月9號到12月20號，逢禮拜一到五 20:30-21:00，喺香港有線寬頻開電視嘅HOY TV首播。節目會介紹韓國旅居好同唔好嘅範疇。
12月20號

12月20號係公曆年嘅第354日（閏年第355日），離年尾重有11日。
<< - 12月 - >>



大件事
1192年：李察一世（英文：Richard the Lion-Heart）返歸途中俾奧波德五世（英文：Leopold V）捉到、困埋，同撒拉丁簽條約，第三次十字軍東征完。
1582年：格里曆喺法國被採用（上一日係12月9號）。
1951年：實驗堆一號（英文：Experimental Breeder Reactor I）喺美國愛達荷州Arco成為世界上第一間發電嘅核電廠，佢產生嘅電夠整著四個200瓦嘅電燈膽。
1960年：越南南方民族解放陣線成立。
1963年：「奧斯威辛集中營案」喺西德法蘭克福開審。
1989年：美國出兵巴拿馬。
1989年：英國政府公佈居英權計劃，提出畀五萬個香港家庭總數唔超過二十二萬五千人喺英國居留。
1992年：第1屆老撾國民議會選舉。
1999年：葡萄牙將澳門主權移交畀中華人民共和國，澳門特別行政區成立，完咗葡萄牙差唔多500年嘅統治。喺澳門特別行政區政府成立儀式，行政長官何厚鏵同埋主要官員宣誓就職。
2003年：香港嘅九廣西鐵（後來嘅港鐵西鐵綫／屯馬綫）通車。
2005年：香港國際機場北面嘅亞洲國際博覽館開幕。
2009年：香港昂船洲大橋通車。
2009年：澳門大學新校區喺橫琴島開工，時任中國國家主席胡錦濤出席奠基儀式。
2015年：第68屆西班牙國會選舉。
2024年：德國東部城市麥德堡有聖誕市集遇襲（德文：Anschlag auf den Magdeburger Weihnachtsmarkt am 20. Dezember 2024），最少5死205傷。50歲司機Taleb Al-Abdulmohsen（英文：Taleb Al-Abdulmohsen）來自沙地阿拉伯，係一名精神科醫生同心理治療師，自2006年起移居德國，有永久居留權。
蘇韻姿

蘇韻姿（粵拼：sou1 wan6 zi1，英文：Andrea So，1993年4月16號—）係香港女藝人，2016年度香港小姐競選殿軍，然後加入無綫電視做藝員至2024年4月。

簡歷
蘇韻姿喺加拿大多倫多出世同成長，喺安大略京士頓嘅皇后大學畢業，主修戲劇，副修音樂。
2015年，蘇韻姿參加由加拿大新時代電視主辦嘅星秀動全城歌唱比賽攞亞軍而開始出名，跟住曾經做過電視節目主持同客串過加拿大電視劇。
2016年，蘇韻姿到香港參選香港小姐競選，攞到殿軍名次，留喺香港發展，入讀無綫電視嘅2016年演藝進修班，2017年開始幫無綫電視拍電視劇，頭一套作品係處境劇《愛·回家之開心速遞》入面做第三女主角熊心如，戲份幾重。同年3月蘇韻姿因為右頸生良性腫瘤，要請假做手術割咗佢，留低少少疤痕。劇入面熊心如係個乖乖女高材生，但偶然都會有比較性感嘅演出，譬如試過著護士cosplay衫，又試過喺沙灘著三點式游水衫，都引起觀眾嘅留意。之後佢個角色被安排同阮政峰飾演嘅池子孝做情侶，而兩個人喺戲外都玩得好埋，被觀眾懷疑佢哋戲假情真秘密拍拖。
退休旅居新模式

《退休旅居新模式》係一套由好好制作製作嘅遊埠節目，由黎彼得、孫慧雪主持。節目由2024年12月7號同12月14號，逢禮拜六 21:00-21:30，喺香港有線寬頻開電視嘅HOY TV首播。節目由中銀人壽贊助，會去廣東珠海同雲南大理，介紹嗰度嘅退休旅居生活體驗。
黎彼得

黎彼得（英文：Peter Lai，1950年5月13號—），原名黎成就，係香港男演員同填詞人。佢除咗演出港產片，亦演出過無綫電視、香港電視網絡同ViuTV電視劇。而佢出名填詞作品包括許冠傑《加價熱潮》、《賣身契》，譚詠麟《愛人‧女神》、《天邊一隻雁》，梅艷芳《將冰山劈開》同張國榮《Monica》等等。
黎彼得係大戲老倌靚次伯親姪。黎彼得年少時經常跟靚次伯出入大戲舞台。

演出
呢個表唔完整，歡迎加料。
1人婚禮

《1人婚禮》（Say I Do to Me）係2023年上畫嘅港產片，由吳冰、陳健朗主演，周冠威執導。呢套戲由杜汶澤投資出品，起用《幻愛》幕後班底，係其中一套2023年賀歲港產片。
歐陽巧霖

歐陽巧霖（Bubu Ou-Yang，1996年2月5號—）係香港女藝人歐陽巧瑩個細妹，本職做化粧師，2021年參與ViuTV搞嘅真人騷選秀《全民造星IV》，第一輪96強止步。
王詠珩

王詠珩（Wing Wong，1993年9月29號—），係香港女模特兒兼藝人，2017年代表香港去東京參選國際小姐。2018年代表香港到三亞參選世界小姐。係少數成功代表香港參選兩項大型國際性選美嘅女藝人。

簡歷
王詠珩中學讀瑪利曼中學，大學到英國修適士大學讀媒體研究，之後進修有關遊戲治療嘅課程，做咗遊戲治療師。
佢中學時期開始兼職做模特兒，為唔同牌子拍過廣告，例如7-11、麥當勞、KFC同中銀香港銀行，2015年畢業後返香港做全職模特兒，主要都係拍廣告。
2022年佢參與ViuTV選美真人騷《尾二一屆口罩小姐選舉》，代號「師姐」，最後攞到「最佳自選造型獎」同觀眾投選嘅「網絡最受歡迎大獎」兩個獎，但總排名三甲唔入，只係得第4名。
莊易羚

莊易羚（英文：Axity Chong，1996年1月3號—），係香港女藝人，無綫電視基本合約女藝員。佢係歌手莊錠欣嘅家姐。

背景
莊易羚喺香港出世，香港理工大學會計學工商管理學士畢業，加入無綫電視之前係聲樂教練同模特兒。佢2021年參加國際小姐香港區代表遴選，最後攞亞軍。2022年佢參加香港電台嘅選秀節目《新時代奮鬥者》。同年8月佢加入無綫電視，做緊演員、娛樂新聞台主播同主持。
陳潔玲

陳潔玲（粵拼：can4 git3 ling4，英文：Christy Chan，1987年10月11號—）係香港前無綫電視女藝員，曾經參加過2012年度香港小姐競選，落選後參加第26期無綫電視藝員訓練班變成藝員。2013年，佢同林泳淘主持J2遊埠節目《情迷越南》而開始多人識。因為佢個樣似台灣明星陳妍希，所以畀人叫「翻版陳妍希」，而佢同林泳淘一樣，係一個愛貓之人（貓奴）。
2017年，陳潔玲同無綫約滿，走去拍電影，喺情慾電影《私人會所》有破格演出。

金錢糾紛
2021年3月，陳潔玲同鍾舒漫有金錢糾紛， 對簿公堂。 鍾舒漫係以申訴人身份入稟追討四萬幾蚊。
岑寧童

岑寧童（英文：June Sham，1992年6月30號—），係香港女藝人，工作主要係做副導演，亦有幕前演出。佢阿爸阿媽係資深製作人岑建勳同前港姐冠軍謝寧，而歌手岑寧兒係佢同父異母嘅家姐。岑寧童曾經喺紐約修讀電影，之後去台灣參與幕前幕後工作，後返港自由身演出多個廣告拍攝，其後跟隨杜琪峰繼續其導演組工作。
孫梓維

孫梓維（英文：Suen Tsz Wai，1998年—），綽號大肥，係香港嘅演員同模特兒，香港浸會大學創意電影高級文憑畢業（主修表演技巧）。
陳大金

陳大金（英文：Chan Dai Kim，1997年—），原名陳曉欣，香港女演員，畢業於香港演藝學院戲劇學院，獲頒一級榮譽學士學位。

簡歷
陳大金自細喺沙田區成長，小學係讀浸信會沙田圍呂明才小學，中學係讀香港中文大學校友會聯會陳震夏中學，2015年入讀香港浸會大學國際學院副學士，主修傳理學系；2017年入讀香港演藝學院戲劇學院，主修表演，2021年畢業，之後再升讀戲劇教育碩士。
佢2022年參與網上平台「喱騷」真人騷節目《好想大聲說愛你嘅呢》兼主唱節目主題曲，又同屋企人一齊拍ViuTV真人騷節目。
國民保健服務

國民保健服務（英文：National Health Service，縮寫：NHS）係英國境內各個公營醫療服務嘅名，亦係佢哋嘅統稱，包括英格蘭NHS、NHS蘇格蘭、 NHS威爾士同附屬嘅Health and Social Care (HSC) in Northern Ireland。全部都係1948年一齊成立嘅，係第二次世界大戰後其中一項重大社會改革。NHS創立基本原則係喺服務點提供全面、全民享受同免費嘅醫療服務。各個NHS都喺服務點提供一系列全面同免費嘅醫療服務畀通常居住喺英國嘅人，除咗牙科同視力矯正。（英格蘭NHS仲要病人畀藥物處方費，不過有一系列豁免。）
安奈林貝凡，通常俾人話係NHS嘅創始人。
極度空間

《極度空間》（They Live）係套美國嘅動作、科幻、驚慄電影，喺1988年11月4號上畫。片長93 分鐘。
姬宮湦

周幽王（前795年—前771年，前782年至前771年在位），真名姬宮湦（湦讀笙，sang1），係西周第十二代兼最後一代天子（君主），在位十一年。佢係周宣王個大仔。佢同桀、商紂王一樣，沉迷女色，敗壞朝政，係古代中國史上出名嘅暴君。

早年經歷
周幽王二年（前781年），關中大地震，西周嘅老百姓認為呢個係西周滅亡嘅先兆。周幽王三年（前780年），絕世靚女褒娰入宮做周幽王嘅妃子，冇幾耐褒娰大肚，生咗伯服。周幽王好冧褒娰，伯服出世之後，周幽王廢咗嗰陣時嘅王后申后同埋嗰陣時嘅太子宜臼（即係第時嘅周平王），改立褒娰做王后、伯服做太子。

烽火戲諸侯
話說褒娰唔鍾意笑，周幽王為咗氹褒娰開心，諗到烽火戲諸侯呢條橋。周幽王喺個烽火台到點火，啲諸侯見到，以為西周王畿俾外敵入侵，即刻派軍隊去救周幽王。啲諸侯到咗之後，先發現自己俾周幽王玩，當場嬲爆。褒娰見到佢哋個樣，終於笑。
周幽王十一年（前771年），戎族入侵西周，周幽王去烽火台點火，結果班諸侯以為周幽王又玩佢，一個諸侯都冇去救佢。最後，周幽王、褒娰同伯服都俾戎族殺死，西周滅亡。

弟
余臣，即周攜王，被虢公翰等擁立做王，同周平王作對。
葉非英

葉非英（1906年—1961年），原名葉毓茂，字士平，曾用名葉一茅、葉景，係中國嘅革命家、教育家同出名嘅右派分子。俾中國文學大師巴金喻為：「我哋嘅耶穌」。

生平
葉非英係漢族人，喺廣東省東莞縣道滘永慶度出世。佢喺東莞中學畢業，1923年考入蔡元培等主辦嘅北京世界語專門學校。1926年佢響廣州農民運動講習所同澎湃交往密切，隨後到廣西省立第三師範學校任教，「中國現代民族學奠基人」嘅黃現璠即係葉非英響三師任教嘅學生。非英響三師教「世界語」等課程，同時兼任廣西省政府出版嘅《革命之花》周刊編輯。
1927年「四•一二」事變發生嗰陣，廣西省政府要緝拿葉非英，佢由下水道逃出南寧，投奔韋拔群，化名「葉一茅」，任東蘭第三屆農講所教務長，負責具體安排農講所嘅課程，亦教《倫理學》、《哲學》等課。後隨韋拔群參加鄧小平、張雲逸組織嘅百色起義。雷經天響回憶文章中話：『1926年右江……農民運動嘅聲勢最大，震撼全省。國民黨廣西黨部嘅農民部長陳協五，無政府主義者葉一矛，都想將東蘭、鳳山同右江各縣嘅農民運動攞到自己嘅手裏來，歸佢哋控制』。舊時國民黨廣西省主席黃紹竑亦講過：『我身邊嘅人都話葉一茅係廣西嘅無政府主義代表人物之一，睇佢響《革命之花》周刊上發表嘅嗰啲嘢，即可知佢嘅觀點同共產黨人大同小異。聽講當時嘅無政府主義信徒同馬列主義者爭吵不休，但對我哋嚟講：兩者係一路人，都要推翻政府』。百色起義失敗後，佢被捕入獄，後越獄潛逃至香港，響《大同日報》任職。
1930年，佢響福建省泉州黎明高中任教，連埋響平民中學兼課。1931年，佢轉為平民中學教師，並協助主持平民中學工作。1935年，葉非英協助改辦民生農校，先後響農校任教師、校長。1939年，佢倡辦《大眾報》，任發行人，名「葉景」。1930年到1947年，葉非英響福建泉州從事辦學、辦報、搞學運、搞農運，長達十七年咁耐。佢畢生全身投入人民教育事業，爲咗集中精力辦好學校，佢冇結婚，冇子女。學校即係佢嘅家庭，學生即係佢嘅仔女。佢生活儉樸，不修邊幅，唔抽煙、唔飲酒、唔飲茶、只喝開水。佢響學校只攞最低生活費。身上一有啲錢，就攞去幫助經濟困難嘅學生。佢對教育嘅探索同改革響泉州嗰度好有影響。
1949年，中國共產黨取得中國。佢返穗同陳洪有、朱賢錦等商量，成立咗新民中學。1950年，葉非英參加中國民主同盟。1953年夏，新民中學同千頃中學合併，成為廣州市第十四中學。葉非英任教導主任，教育工會主席。1954年前後，佢被評爲教育先進工作者，並當選為廣州越秀區第一屆人大代表。
1957年響大鳴大放嗰陣，葉非英為一位罪不該誅嘅朋友鳴不平，結果響1958年反右運動中被錯劃爲右派分子，並以歷史反革命罪送勞動教養。1961年，因自然災害，糧食失收，佢響勞教所食唔飽，食地瓜藤，身體極度衰弱，肚痾不止，冇得到治療而死響勞教所。死後場方宣布勞動積極分子嘅名單重有佢個名。1983年5月，經廣州市教育局黨委複查，廣州市公安局批准，撤銷廣州市公安局1958年7月19號對葉非英以歷史反革命罪送勞動教養嘅決定。
葉先生舊時嘅老友巴金響自己嘅散文集《黑土》中稱佢係「我哋嘅耶穌」。1986年，巴金響病中寫咗《隨想錄•懷念葉非英兄》一文，講道：『病中無眠，時常睇到那張瘦臉，我唔由得想到佢嘅無私嘅苦行。佢嘅一生係只有付出，冇收入嘅一生，將心比心，我感到十分慚愧』。
1988年，泉州平民中學、民生農校校友會響民生農校設立咗「葉非英圖書館」，響泉州法石海印寺附近山上建立咗「敬師亭」，紀念葉非英等先師。亭中懸掛葉非英嘅紀念石匾，匾上刻有葉非英嘅事略，並附石雕半身像。
2002年，呂孫博先生為紀念培育佢嘅恩師葉非英，慷慨捐資五十萬元，響黎明大學建立「葉非英獎學金」，以表達對葉非英永久嘅懷念。
塔影樓

塔影樓（粵拼：taap3 jing2 lau4）係中國廣東省廣州市嘅其中一間西式嘅墨綠色矮洋樓仔。呢間嘢係孫中山嘅好友——陳少白喺1919年嘅西堤聯興碼頭（而家係西堤碼頭）隔籬起咗間聯興碼頭辦事處兼住宅嘅建築。而呢間嘢喺荔灣區沿江西路嘅人民橋附近，隔籬冇幾遠就係沙基慘案紀念碑、粵海關舊址同埋西堤碼頭嘅景區同建築。由於佢喺晚黑嗰陣，大樓嘅燈光倒映到珠江入面好似個燈塔噉，所以就叫「塔影樓」，但係喺好多年嚟都俾人話成係「鬼樓」。

結構
呢間樓係4層樓嘅西式洋房、最頂樓係中式四簷滴水，喺晚黑嗰陣同珠江一齊，好似個燈塔噉。佢同歐洲嘅傳統海關大樓啱好對住嗮。

由來
睇埋：陳少白
陳少白喺細個嗰陣跟住佢伯爺陳夢南，陳夢南翻譯咗一大堆歐洲嗰邊嚟啲書，陳少白就開始努力去學。結果佢喺1888年就嚟到廣州嘅沙基（而家係六二三路）嘅美國長老會新開嘅格致書院度學嘢。佢喺學校叻到龍咁威，因為陳少白識文學、唱歌、吟詩作對同畫畫，喺學校入面成日俾人話「猛人一等」。喺第年（1889年），佢就加入咗基督教。到咗1890年1月重識埋孫中山，結果佢同孫中山有講有笑，甚至為咗追佢而兩次退學。第一次喺識咗孫中山嗰陣就唔理阿爸阿媽點反對佢都好，都係離開咗格致書院，入咗去孫中山讀緊嘅香港麗雅英文醫學書院度學嘢。喺嗰時，孫中山、陳少白、楊鶴齡同尤列呢4位，佢因為唔鍾意清朝嘅腐敗制度，重讚咗洪秀全嘅反抗精神而話成反清嘅「四大地寇」。而第二次喺孫中山畢業後（1893年春天），佢就去咗廣州西關地區嘅冼基嗰邊開咗間東西藥局，嗰時陳少白重未畢業，又唔理阿爸阿媽點亂嗑佢π³都好，佢重係轉咗校，去到廣州入面幫孫中山去睇下間藥舖。而1894年，孫中山就加入咗職業革命家嗰度，甚至連陳少白都跟埋佢入到孫中山嘅革命嗰邊。喺1895年，孫中山同陳少白等人一齊起咗間香港興中會嚟搞廣州起義。不過嗰時嘅廣州起義衰咗，陳少白就出咗去，去到出面繼續搞革命宣傳，重厝埋啲錢嚟搞惠州起義都有。就喺1908年，佢重幫埋廣州西關嘅振天聲劇團去到南洋嗰頭演愛國劇碼。
辛亥革命之後，陳少白就先後辭咗官職兩次去搞實業同家鄉嘅建設。第一次喺1911年11月做緊廣東軍政府外交司司長之後無耐，第二次喺1912年2月嘅南京臨時政府成立咗之後，孫中山為咗統一大局而離咗任嗰陣，陳少白都即刻走埋佬。佢就建議等華人嚟搞間粵航公司嚟辦穗港航線。之後重做咗粵航公司嘅總司理。喺1918年底嘅第一次世界大戰結束咗之後，英國就想恢復返航運業，佢就喺香港高價收購咗啲舊嘅輪船，而陳少白就趁呢個機會喺1919年將間公司啲船冚唪唥賣嗮畀英國而將粵航公司都賣埋出去，甚至重將聯興碼頭買埋落嚟，結果佢喺碼頭隔籬嗰邊起咗棟4層樓半高嘅碼頭事務所出嚟。

意義
呢間樓嘅作用唔係凈得經濟嗰邊有幫助。喺19世紀因為清朝嘅腐敗制度，導致中國海關俾國外勢力滲透或控咗佢，一直到1921年嘅孫中山總統向中華民國軍政府命令收返海關管理權嗰時，英屬香港當局竟然派兵去到粵海關嚟嚇走啲人，重有啲外國使團都係度猛咁話唔畀干涉海關嘅行政。但係嗰時廣州市政府應承咗話起塔影樓嘅。

而家
雖然話呢間嘢喺2002年9月份入咗去廣州市登記文物保護單位，但喺2004年10月份重新裝修之後變咗間西餐廳，卒之就俾人猛咁鬧。2015年8月，被定爲市文物保護單位。

同佢有關嘅對聯
第一句對聯：
盡籌翊贊興中會；
豹遁居貞塔影樓。
第二句對聯：
八千里丹旐歸來，
那堪燕市羊城，
兩地高樓遺塔影；
廿餘年絳帷睽隔，
最忙松亭竹榭，
一杯濁酒醉詩魂。
雙發延程飛行標準

雙發延程飛行標準（英文：Extended-range Twin-engine Operation Performance Standards, ETOPS）係由美國聯邦航空管理局最早制定，後來得到國際民航組織認可嘅一系列針對飛長途航線嘅雙引擎飛機制定嘅標準。爾啲標準規定雙引擎飛機喺喺得返一部引擎推動嘅情況下，要喺幾多分鐘之內飛到最近嘅備降機場。

歷史
空中客車A300。
舊陣時，由於飛機引擎無宜家咁可靠，飛飛下無端白事引擎熄火嘅意外時有發生。有見及此，美國聯邦航空管理局喺1953年制定徂「60分鐘標準」，規定所有由雙引擎飛機執飛嘅航線都必須滿足一個條件：飛機能夠喺60分鐘之內由航線上面嘅任意一點飛到最近嘅備降機場降落。國際民航組織後來採納徂一項類似但係鬆啲嘅「90分鐘標準」：飛機必須能夠喺90分鐘之內由航線上面嘅任意一點飛到最近嘅備降機場降落。1976年，空中客車嘅A300B2/B4貨機喺經過一啲改裝之後，獲得徂國際民航組織嘅「90分鐘標準」認證，成為第一款執行跨大西洋航線嘅雙引擎飛機。
隨著科技日新月異嘅發展，飛機引擎變得越來越可靠，已經唔會再逳乜逳就熄火，而「60分鐘標準」越來越成為航空公司擴張嘅障礙。喺航空公司嘅遊說下，1985年，美國聯邦航空管理局制訂徂新嘅「120分鐘標準」：飛機必須能夠喺120分鐘之內由航線上面嘅任意一點飛到最近嘅備降機場降落。第一種獲得「120分鐘標準」認證嘅美國飛機係波音767。

認證級別
空中客車A350XWB係目前認證級別最高嘅雙引擎飛機。
目前主要有以下三種認證級別：
ETOPS-90：飛機要喺90分鐘之內飛到最近嘅備降機場並且完成降落；
ETOPS-120：飛機要喺120分鐘之內飛到最近嘅備降機場並且完成降落；
ETOPS-180：飛機要喺180分鐘之內飛到最近嘅備降機場並且完成降落。

認證級別之最
目前認證級別最高嘅雙引擎飛機係空中客車A350XWB，認證級別係ETOPS-370，即係話飛機喺一部引擎熄火嘅狀態下，可以飛370分鐘之先飛到最近嘅備降機場並且完成降落。緊隨其後嘅係波音777-300ER同波音787，兩種機型嘅認證級別都係ETOPS-330。

軼事
雙發延程飛行標準嘅英文縮寫「ETOPS」有種半開玩笑嘅解釋：「引擎唔轉嘅話，乘客就要游水。」（英文：Engines Turn Or Passengers Swim.）
特魯瓦

特魯瓦（英文：ES Troyes AC），係法國特魯華嘅一間職業足球球會，依家踢緊法國乙組足球聯賽。
大阪國際機場

大阪國際機場（粵拼：daai6 baan2 gwok3 zai3 gei1 coeng4，日文：大阪国際空港）係喺日本豐中、池田、伊丹嘅一個機場，喺1939年1月17號嗰陣正式啟用。
天才寶寶大進擊

天才寶寶大進擊係一隻由熊貓軟體開發嘅益智類遊戲猜謎電腦遊戲，內容主要係回答一啲機智問題，亦有一啲動作方面嘅的小遊戲，結合埋大富翁遊戲嘅形態來進行。玩家要由台灣、日本、新加坡、法國，一路去到攞到世界冠軍。
吳若希

吳若希（英文：Jinny Ng，1992年5月23號—） 係香港女歌手，2010年出道，宜家係無綫電視旗下女藝人及星夢娛樂旗下女歌手，已經出咗6張個人專輯，中學喺荃灣綠楊新邨廖寶珊紀念書院畢業。吳若希老公為何兆鴻，生左一仔一女。

演出
呢個表唔完整，歡迎加料。
極品閨蜜

《極品閨蜜》（英文：BFF Courier），又叫《極品閨蜜2019》，係2019年發佈嘅港產片，由董敏莉、李綺雯、鄧穎芝、張惠雅、黃天翱、小肥主演，文恩澄身兼導演、編劇、監製。
呢套戲未有正式喺戲院上畫，普通話版喺2019年3月1號喺中國大陸影視網站愛奇藝上映，而廣東話版就喺2020年8月18號到8月26號喺Youtube限時免費收睇。
迪士尼星空傳媒

迪士尼星空傳媒（英語：Disney Star/JioStar），之前叫做星空傳媒（印度）（英語：Star India），係2009年新聞集團由原本嘅星空傳媒拆分出嚟嘅公司，負責印度嘅迪士尼、星空傳媒、Colors系列同派拉蒙環球嘅頻道(喺2021年，歐洲嗰度嘅系列頻道改名叫Utsav，以免同Disney+入面嘅STAR搞亂)同國家地理頻道嘅運營。而家係迪士尼印度分部全資擁有。
寡佬飛行日記

《寡佬飛行日記》（Up in the Air）係套美國嘅劇情片電影，片長110 分鐘，喺2009年9月5號上畫。
彭建樺

彭建樺（英文：Melvin Pang，1992年7月16號—），係香港新聞從業員，依家係無綫電視無綫新聞台首席主播。

簡歷
彭建樺大學畢業喺中央蘭開夏大學，主修國際傳播學。
彭建樺畢業後喺2014年加入無綫新聞。他有別部份主播，是TVB自家培訓出來的主播。現在主要擔任無綫新聞台首席主播及主播組長。彭建樺係現職主播組中，唯一一位現職並主持過TVB所有廣東話頻道的主播。包括：收費電視TVB新聞台（已停播），互動新聞台（已停播），無綫新聞台，無綫財經台（已停播）及翡翠台。更是TVB主播組現時年資最長嘅主播（10年），曾主持無綫新聞台所有時段嘅新聞報道，依家主要報道新聞台的黃金時段，更是皇牌節目無綫7:30一小時新聞 及新聞台的資訊節目主持。
彭建樺更是多年來新聞台主播中，第二位男主播（第一位是已經離職的蕭梓恒）將翡翠台所有新聞時段均有報道過。包括香港早晨，午間新聞，六點半新聞報道，新聞提要及晚間新聞。2023年12月24日首次主持2023兩岸大事回顧及2024年12月22日再次主持2024兩岸大事回顧。。
尤蔭蔭

尤蔭蔭（粵拼：jau4 jam3 jam3，英文：Xaviera Yau，1991年12月10號—）係香港無綫電視女藝員，之前係香港有線電視同奇妙電視女藝員。

簡歷
尤蔭蔭參選過2012年度香港小姐競選入行，之後做無綫電視藝員，曾經主持《猩猩同學會（中文：猩猩同學會）》，客席主持《學是學非》。2016年到2018年，佢做咗奇妙電視同有線電視娛樂主持、主播（中文：主播），得閒做下活動主持，精通三文兩語，2018年又返無綫電視。

個人生活
尤蔭蔭喺2017年底打算同圈外男朋友結婚，但屋企人唔制，最後結唔成。
衝動控制障礙

衝動控制障礙（又叫 ICD，取自英文全名嘅簡稱）係一大類嘅心理病。呢啲心理病嘅共通點係患者成日都控制唔到自己嘅衝動，有某啲行為佢哋可能明知會帶嚟不良後果都忍唔住去做，例如有衝動購物症嘅人，佢哋成日一見到想要嘅嘢就買，可能明知買咗會搞到自己財政赤字或者爭落好多咭數都唔受控制噉買。
同 ICD 有相關嘅病症包括過度活躍症、自閉症譜系障礙、物質使用障礙、行為上癮、反社會型人格障礙、邊緣型人格障礙同埋情緒病... 等等。除此之外，某啲神經退化病亦可以提升患者出現 ICD 嘅機率，例如柏金遜症就係噉。

主要徵狀
依家畀一個人喺即刻攞到一件蛋糕同七日後攞到一個完整蛋糕當中二揀一，佢會點揀呢？
衝動購物症患者：「買咗咁多嘢，真係過癮。不過今個月月尾要找咭數嗰陣就大件事喇。」
内文：性格衝動同自控
ICD 最重要嘅特徵係患者控制唔到自己嘅衝動。
喺心理學同精神醫學上，控制衝動可以簡化噉想像為短期嘅細得益同長遠嘅大得益之間嘅決擇。試諗將一隻老鼠放喺個籠裡便，籠內有兩個掣，佢撳 A 掣可以即刻攞到一粒嘢食，而撳 B 掣就要等五分鐘攞到五粒同樣嘅嘢食。人類行為都可以噉樣想像：想像有個人，佢想狂買嘢；佢有足夠嘅認知能力，知道買晒啲嘢會喺短時間內好過癮，但係佢亦知道，使咁多錢買嘢到咗月尾要找咭數嗰陣就會感受到後果（長遠會快感總量大跌）——即係話佢要喺短期嘅細嚿利益同長期嘅大嚿利益當中二揀一。而實證嘅心理學研究表明，人與人之間喺呢種決擇行為上有差異，有啲人硬係冇咁重視長遠利益，比較傾向會為咗短期快感犧牲長期利益，而佢哋當中有部份人「重視短期快感」嘅傾向強到對佢哋生活造成明顯嘅負面影響，例如係搞到佢哋爭落好多咭數，噉呢啲人就好可能係有某啲種類嘅 ICD 。
ICD 嘅具體徵狀係乜，亦可以取決於患者嘅年齡、面對緊乜嘢衝動控制問題、生活環境、同性別。
柏金遜症屬於神經退化病，後期柏金遜症嘅併發症可能包括各種衝動控制方面嘅問題，包括唔受控制噉飲食、買嘢或者強迫性嘅賭博、性行為同相關行為。流行病學研究顯示，有 13.6-36.0% 嘅柏金遜症患者都會出現至少一種衝動控制嘅問題。

障礙類型
美國精神醫學學會出版嘅精神病診斷同統計手冊（DSM）將心理病分好晒類，亦不溜有提到 ICD 以及係 ICD 要點分類。唔同版本嘅 DSM 對心理病嘅分類法有些少唔同。一般嚟講，以下呢啲心理病都屬於 ICD 或者係同 ICD 好相近。
性慾亢進：涉及患者有強烈同重複嘅性慾，佢哋控制唔到做性行為嘅衝動，而呢點對佢哋嘅生活造成負面影響；當中負面影響可以包括好多嘢，例如佢可能會成日做高風險嘅性行為、惹到性病、以及係意外懷孕呀噉。由於呢種病咁隱蔽，患病率比較難確實估計，有美國學者喺一九九〇年代初做研究，估計美國人口性慾亢進嘅患病率係 5-6% 而當中男性個案多過女性。
行為上癮：行為上癮係指患者某啲行為做上癮而佢哋嘅行為對佢哋嘅生活產生負面影響，例如沉迷打機就係指患者控制唔到自己嘅衝動去打機，好多時打到荒廢晒學業同埋社交生活；唔同種類嘅行為上癮喺唔同年齡、社經地位同教育程度嘅人身上都可以見到。行為上癮同 ICD 關係密切，亦有部份研究者會將行為上癮當係 ICD 嘅一種。
衝動購物症：患者經常有無法抵抗嘅購物慾，就算係唔需要或者負擔唔起嘅嘢都照買，對佢哋嘅財政造成顯著影響，而且佢哋好多時都會因此感到後悔。有人喺二〇〇一年嘅美國做過研究，估計大約 2-8% 嘅成年人有衝動購物症嘅問題，當中 80-90% 嘅係女性，通常喺青少年期後期或者廿幾歲嗰陣發病，通常係長期嘅。
縱火狂：患者反覆出現衝動想故意放火，患者好多時仲有攻擊性方面嘅行為問題。根據美國嘅研究估計，有大約 2.4-3.5% 嘅兒童同青少年都有縱火狂嘅傾向。
偷竊症：患者反覆出現衝動，想偷走某啲物件，縱使佢哋根本完全冇需要噉做——佢哋有錢買嗰樣嘢，而且並唔需要嗰樣物品。根據美國嘅研究估計，每 1000 人入便就有 6 個偷竊症嘅患者，而每年大約 5% 嘅店舖盜竊個案都係源於偷竊症嘅。
... 等等。

神經機制
呢幅係人腦嘅立體模型，當中紅色嗰兩嚿係左右腦嘅紋狀體。
睇埋：紋狀體同犒賞系統
好多精神醫學同心理學研究者都致力研究 ICD 背後由邊啲腦區或者腦神經機制主宰。
廿一世紀初嘅研究指，紋狀體可能係將 ICD、強迫症同物質使用障礙（患者唔受控制噉濫用煙酒等嘅物質）聯繫埋一齊嘅關鍵。呢啲病症都涉及患者控制唔到自己嘅某啲行為，明知，而腦神經學研究表示強迫症後期出現嘅「衝動」源自腹側紋狀體迴路逐漸失調，而 ICD 同物質使用障礙就涉及背側紋狀體迴路嘅失調會加劇，增加由強迫過程驅使嘅 ICD 同物質使用行為。
廿世紀嗰時，精神醫學界認為強迫症同 ICD 嘅主要分別係前者出自患者想避免傷害，而後者就出自患者追求某啲心理犒賞，但係事實表明呢點並唔成立，例如某啲強迫症患者做嘅強迫行為，似係由追求犒賞帶動嘅，例如係囤積噉。
玄參科

玄參科（學名：Scrophulariaceae）係雙子葉植物綱唇形目嘅一個科。
山人樂隊

山人樂隊係中國大陸樂隊。

簡介
2016年參加《中國好歌曲》第三季。
心腦同一論

心腦同一論（粵拼：sam1 nou5 tung4 jat1 leon6；譯自英文：mind-brain identity）係一種心靈哲學觀點，認為人腦等同於人嘅心靈。根據典型嘅心腦同一論，心靈入面發生嘅事——感知、思緒同想像等等——全部都同腦入面發生嘅物理事件有所對應。

基本諗法
睇埋：心靈同心身二元論
心靈哲學係哲學嘅一門，專門思考心靈相關嘅問題。廿一世紀初嘅心靈哲學同埋相關科學領域多數都認同咗心腦同一論，意思即係主張腦等同於心靈。根據典型嘅心腦同一論，心靈入面發生嘅事——好似係感知、思緒同想像等等——每件都係同腦入面發生嘅某啲物理事件（例如神經細胞之間嘅訊號）有所對應。
基本上，一個相信心腦同一論嚟研究心靈嘅人會攞住佢研究嗰種心靈現象，並且用神經造影方法，睇吓個腦嘅邊啲物理特性同佢研究緊嗰種心靈現象有統計相關，靠噉嚟劃出心靈同腦成點樣嘅對應；舉個簡單例子，家陣個研究者研究緊想像力，佢可以一路要受試者做要求想像力嘅工作（假設「想像力」呢個詞有明確嘅定義）一路用腦電圖方法睇住大腦皮層各橛嘅電活動，如果大腦皮層有幾橛嘅電活動同「係咪用緊想像力」完全冇統計相關嘅話，噉呢幾橛大腦皮層當中嘅物理過程就應該同想像力唔啦更。
心身二元論可以算係心腦同一論嘅相對。

認受程度
睇埋：心靈科學、神經科學同腦
基於心腦同一論搞嘅認知科學研究喺廿世紀經已取得相當大嘅成功，所以廿世紀嘅科學界基本上接受咗心腦同一論。例如廿世紀中就有心靈哲學家噉樣講：
粵文翻譯：對於『意識係腦裏面嘅一個過程』呢一句陳述能夠作出嘅邏輯反駁，並唔大過對『閃電係電荷嘅郁動』呢一句陳述能夠作出嘅邏輯反駁。
湯沛宜

湯沛宜（英文：ToTo Tong，1990年10月19號—），係香港女藝人，2016年參選ViuTV選美節目《美選D.n.A》入到最後八強，2018年開始轉戰香港健美比賽，攞過唔少獎，包括2019香港健美及運動體適能錦標賽比堅尼模特第二名，2018香港健美及運動體適能錦標賽暨黃金聯賽（香港分站）本地賽第五名、職業賽第四名、比堅尼模特第六名。

簡歷
湯沛宜中學時期已經兼職做模特兒同特約演員2008年到2011年喺日本留學
返香港後佢短暫做過日資公司文職，之後就全職做藝人工作。
2014及2015年，湯沛宜擔任兩屆香港電影金像獎頒獎典禮禮儀小姐。2015年湯沛宜協助香港競爭事務委員會拍攝30秒電視宣傳短片，宣傳將於2015年12月14號喺香港全面實施的《競爭條例》。2016年，佢參選ViuTV選美節目《美選D.n.A》，入最後八強。2017年湯沛宜喺藝人陳蕊蕊老闆娘的「香港美人魚明星學院」教游水，宣揚美人魚泳式。陳蕊蕊、鄧詠雪及湯沛宜到將軍澳出席美人魚明星學院池畔派對，進行慈善義賣 。
2018年，佢報名參加香港小姐競選，入圍初選面試。同年，湯沛宜轉戰香港健美比賽，初次參選已獲得來自本地賽，職業賽及錦標賽比堅尼模特三個獎項。2019年，湯沛宜再次出戰健美比賽，奪得比堅尼模特亞軍。
廣州市第3中學

廣州市第三中學係中國廣東省廣州市嘅一間中學，響越秀區大新路353～355號。呢間學校喺1863年創辦，以前係私立聖心中學同埋明德女子中學兩間嘅教會學校。

介紹
學校嘅佔地面積係差唔多有50000平方米，其中課室同埋教輔室嘅比差唔多五十五十咁滯，喺呢間學校入面整咗好多猛人出嚟。呢間學校重係目前越秀區到成個廣州市中心城區面積最大、學校環境最靚同埋設施同埋設備最完善、硬件條件最好嘅其中一間名校。

校服色
短袖：
衫：　，左右對稱，有領冇紐扣；衫領同袖口都係　。
褲：純　
長袖：
衫：　　　，左右對稱，袖口同衫腳帶有些少　　邊嘅線。
褲：　，兩邊有粗嘅　線。

歷史
廣州市第三中學從開辦到依家已經有151年歷史，係廣州市嘅其中一間辦學比較耐嘅學校。

聖心書院時期
響1857年嘅第二次鴉片戰爭之後，法國政府向就話向清政府想攞咗間舊衙門（而家係廣州市兒童公園）嚟起領事署，後嚟就話冇起到，結果就辦咗間「丕崇書院」，而嗰間書院就係以前嘅聖心書院喇，而呢間聖心書院完全係由天主教教堂嚟辦學嘅。到咗1904年嗰陣，就正式成立咗聖心書院，而呢間書院如估係英文班嘅要學6年，如估係法文班嘅話就要學4年。而嗰陣時唔經過考試就想入去法國佬辦嘅韜美醫院做醫科學生？好難啊！而英文版畢業出嚟呢，凈係可以去到海關同埋郵政呢啲部門做嘢啫（因為嗰陣時做呢行要識雞腸先至得）。嗰陣時嘅教學同埋人事配備都好落後下，而最高負責人竟然係一個光棍佬（依家講係校長）就乜負責管理嘅主任都冇嗮喇。而收學費方面，竟然係書院最繁忙嘅一日，係由教友、教員負責收錢，監督簽發收據就搞掂算數。而監督重要睇賣書同埋練習簿嗰啲人呢，就畀啲學生仔交咗學費之後就可以向監督買書喇。嗰陣時嘅書院，一、二、三班係由中國佬嚟教書；而四、五、六班係由法國佬嚟教書嘅。呢間學校辦到1914年就改咗名叫廣州私立聖心中學。

私立聖心中學時期
睇埋：私立聖心中學
到咗私立聖心中學開辦嗰陣，學校教學上都係以傳播宗教同埋傳授啲鬼佬文為主嘅。由於學校將天主教教義列入咗课程，所以規定咗學生必須要參加宗教活動，唔可以接觸啲激進人士。結果師生就因為呢個問題就發起咗「創新校」運動，導致咗有部份老師同埋學生走佬。到咗1917年，學校繼續擴展，改成完全中學，而學生人數幾乎達到1000人噉多。到咗1927年，由於國民政府話咗唔畀外國教會係中國入面辦學嘅規定，重規定咗學校校長係由中國佬做，學校都交畀中國天主教會嚟辦。結果天主教教義課程同埋學生必須要參與宗教活動嘅規定全部取消嗮。

新中國成立之後到文化大革命之前
喺1949年秋季，由於中國共產黨控制嘅中國人民解放軍廣州市軍事管制委員會成立咗，加上軍管會文教接管委員會派咗接管小組嚟接咗廣州市教育局（後嚟重成立咗廣州市文教局），重陸續派咗一大堆人去接管嗮各間學校（其中包括1923年開辦嘅越山中學），到咗1950年2月，喺大新東路19號（原嚟嘅越山中學校址）成立咗廣州市第三中學。1952年9月又將啟育中學、明德女中、真光中學嘅高中部、南武中學嘅高中部、新中華會計學校、珠海大學、東方無線電學校、導正、華夏、協和等呢三間補習學校（總共10間）一齊合併入去三中。

文革嗰陣
喺1967年初，雖然話軍宣隊同埋工宣隊一齊殺埋入去學校成立「革命委員會」，但係學校重係唔可以繼續正常教學。到咗1969年底，由於學校受到中央嘅「一號命令」督促而開始咗「戰備教育」。喺20世紀70年代中，學校因為受到中央文件嘅指示，就開始玩「複課鬧革命」。

文革之後到20世紀末
學校東門，電影《我的影子在奔跑》就喺呢個門口附近拍過。
1978年：越秀區重點中學
1994年：學校成為咗廣州市第一批省一級學校

入面有乜嘢
呢間學校有嘅設施同埋設備：
國際標準嘅400米環形跑道運動場
7600平方米嘅室内多功能體育館
50×25米嘅國際標準泳池
獨立籃球場5個
其它波嘅場地有7個
一批乒乓波臺
可以裝到1000幾位學生搭食嘅飯堂
課室同埋實驗室等其它各種現代化嘅教學專用場室。

學校攞過嘅獎
呢間學校連續好多年攞過高中同埋初中畢業班工作嘅一等獎，重有攞咗《國家體育鍛煉標準施行辦法》全國先進單位、全國青少年無線電測向競賽活動先進集體、廣東省電子電腦教學優秀學校、廣東省廣州市群眾體育工作先進單位、廣州市普教系統現代教育技術先進單位、廣州市教育技術裝備管理工作先進單位、廣州市安全文明校園、廣州市綠色學校、廣州市文明單位、廣州市德育工作先進單位、廣州市語言文字工作先進單位元、廣州市人防教育先進單位、廣州市先進黨組織、廣州市教育系統安全文明單位、義務獻血模範單位、越秀區先進黨組織、越秀區安全文明校園、越秀區文明單位等等呢啲噉嘅獎項。
廣州市美術中學

學校之前係1976年從110中舊址一分為二出嚟，1980年改辦職中之後改名做廣州市工藝美術職業高級中學，1991年俾中國國家教委（今日嘅中華人民共和國教育部）認咗係廣東省級重點職業中學，重喺1995同2003年再次評審時通過咗。2005年，由於廣州市嘅經濟發展得好快，加上好多市民睇重美術教育，所以學校又改名做廣州市美術中學，重喺2007年升為市一級學校。
鉝

鉝（粵拼：laap6）係元素一種，化學符號Lv，原子序號116，原子重量293，密度9.32。
雲尼斯奧斯祖利亞

雲尼斯奧斯祖利亞（葡文：Vinícius Júnior，2000年7月12號—）係一個嚟自巴西嘅男足球員，踢翼鋒同埋前鋒，而家效力緊西甲球隊皇家馬德里。

威水嘢
2022年嗰陣，佢喺歐聯決賽度幫皇馬隊入咗唯一一波，因為噉令成隊人攞到歐聯冠軍。
12月22號

12月22號係公曆年嘅第356日（閏年第357日），離年尾重有9日。
<< - 12月 - >>



大件事
1808年：貝多芬創作嘅第五交響曲喺維也納劇院首演。
1978年：中國共產黨十一屆三中全會響北京閉幕，從此中國喺鄧小平領導之下開始改革開放。
1981年：英國外交部宣佈尤德獲女王伊利沙伯二世委任為香港總督，準備接替1982年4月任滿嘅麥理浩。
1992年：香港銅鑼灣崇光百貨特賣部火燭，場火燒咗約莫半個鐘頭，燒咗一批電器，冇人受傷。
1999年：香港錄得歷來最凍嘅冬至，市區最低溫只得約莫攝氏六度，最高亦得十度。
2001年：阿富汗臨時政府成立，卡爾扎伊出任主席。
2024年：上海地鐵11號綫有地鐵列車撞埋喺側跟地盤一架吊車跌落嚟嘅吊臂（中文：2024年上海地铁塔吊撞击事故），現場路段暫停服務，現場無人受傷。
德德瑪

德德瑪（粵拼：dak1 dak1 maa5；傳統蒙文：ᠳᠡᠳᠮ᠎ᠠ，鮑培轉寫：dedm-a；1947年—），內蒙古額濟納旗人，係中國蒙古族女中音歌唱家。佢喺中國音樂學院聲樂系畢業。依家係中國國家一級演員，內蒙古德德瑪音樂藝術專修學院院長。

經歷
1997年，佢攞到「大阪國際藝術節」最高獎。
劉家昌

劉家昌（1943年4月13號—2024年12月2號）係中華民國音樂人、電影導演同演員，祖籍山東煙台，哈爾濱出世。劉家昌演藝創作繁多，當中以華語流行樂曲成就最為顯赫。劉家昌亦曾經培育多位七八十年代華語流行樂巨星，被譽為台灣樂壇20世紀70-80年代嘅大師。

生平
劉家昌童年時因日本侵華戰亂動盪而移居韓國仁川，中學時代做職業演唱，新竹中學畢業，1962年做僑生到台灣讀國立政治大學政治學系，1966年同台灣知名女星江青結婚，兩個人生咗一個仔劉繼鵬，不過喺1970年就離婚。之後，佢喺台灣演藝圈創作大量流行曲，電影配樂同做演員、電影導演等。1972年佢以《晚秋》電影成名，1975年嘅愛國電影《梅花》更令佢喺台灣家喻戶曉。之後，佢開始追電影界亞洲影后甄珍（原名章家珍）。劉家昌同甄珍喺美國結婚，但當時甄珍父母全家人都冇參加佢哋嘅婚禮。
1979年，劉家昌因谷名倫墜樓事件離台，定居美國。1980年代，創辦歐帝威唱片，發行自己嘅專輯《在雨中》等。1982年喺美國同甄珍合作經營旅館，1999年返台灣再發展有線電視頻道業者八大電視同博新多媒體，並參與中國國民黨嘅政黨活動。2000年，佢再因掏空媒體爭議，前往中國大陸從事酒店旅館業務。
2006年6月，劉家昌喺香港舉行《往事只能回味：劉家昌音樂會》，反應熱烈。2007年4月8號晚，北京第7屆音樂風雲榜頒獎盛典上，劉家昌獲頒終身成就獎。2010年，事涉法律案件有轉寰空間，劉家昌返台灣發展。4月3號、4號，喺台北小巨蛋，及9月17、18號晚喺台中興大學蕙蓀堂舉辦《往事只能回味：劉家昌音樂會》。

評價
尤雅話，劉家昌好錫新人，但亦都會鬧人，只係佢並唔怕劉家昌。
李敖評：「理想的民族主義者」（主張未來兩岸統一）。
12月1號

12月1號係公曆年嘅第335日（閏年第336日），離年尾重有30日。
<< - 12月 - >>



大件事
1640年：若翰四世連同葡萄牙貴族發動起義推翻咗西班牙嘅統治，復辟成為國王，畀人叫做「復國者若翰」。
1835年：安徒生出版第一本童話故仔。
1860年：狄更斯開始連載佢嘅著作《遠大前程》。
1887年：大清政府同埋葡萄牙簽訂《北京條約》。
1913年：福特汽車引入第一條移動裝配線。
1918年：冰島開始自治。
1922年：大清皇帝溥儀喺北京紫禁城搞大婚典禮。
1925年：《羅加諾公約》喺倫敦簽署。
1927年：蔣介石同宋美齡喺上海結婚。
1934年：蘇聯共產黨中央政治局委員謝爾蓋基洛夫喺列寧格勒遇刺死咗，呢件事促成咗史太林發動「大清洗運動」。
1937年：南京保衛戰開打。
1945年：昆明一二一事件（中文：一二一事件 (中国)）。
1948年：人民幣首次發行。
1952年：《紐約每日新聞》報道頭一單成功嘅性轉讓。
1955年：美國民權運動：喺美國阿拉巴馬州蒙哥馬利，女裁縫柏樂莎拒絕將其公共汽車座位交給白人，違反該市嘅種族隔離法律而被捕，這一事件導致蒙哥馬利公共汽車抵制。
1958年：崇明縣由江蘇併入上海，成為上海嘅直轄縣。
1958年[未記出處或冇根據]：中非共和國由法國獨立。
1959年：十二國簽《南極條約》，禁止喺南極洲進行軍事活動，並將該大陸保留爲科學保護區。條約喺1961年6月23號正式生效。
1990年：中國內地第一間證券交易所深圳證券交易所開張。
1990年：香港負責管公立醫院同診所嘅法定機構醫院管理局根據《香港法例》第113章《醫院管理局條例》成立。
1990年：全長51.5公里嘅英法海底隧道通車，穿過英倫海峽，連起英國同法國。
1991年：第1屆哈薩克總統選舉，由納扎爾巴耶夫當選。
1991年：1991年烏克蘭獨立公投選舉，92.3%選民投支持票。
1991年：第1屆烏克蘭總統選舉，由列昂尼德·克拉夫丘克當選。
1997年：香港版權審裁處根據《版權條例》（第528章）第169條成立。
1999年：喺美國西雅圖開嘅世界貿易組織第三次部長級會議畀示威同騷擾影響，西雅圖宵禁。
2000年：中華人民共和國東莞厚街一座非法加建緊嘅商場倒冧，12死28傷。當局除咗追究工程負責人嘅刑事責任，亦都處分咗一啲地方官。
2005年：努那兹阿活自治政府成立。
2006年：香港財務匯報局根據香港法例《財務匯報局條例》成立，喺2007年7月16號開始運作。
2006年：2006年亞洲運動會喺卡塔爾首都多哈開幕，賽期至12月15號。
2012年：臺灣臺南市發生隨機殺人事件。
2013年：玉兔號發射。
2015年：臺灣高速鐵路嘅苗栗站通車營運。
2016年：第8屆岡比亞總統選舉，由巴羅當選。
2017年：日本政府宣佈日皇明仁將會喺2019年4月30號退位。
2020年：香港免費電視廣播全面數碼化，5條模擬頻道終止廣播。
2020年：香港有線電視解僱40名新聞部員工，引起風波。
2024年：卸任在即嘅美國總統祖·拜登特赦亞仔亨打·拜登牽涉非法擁槍案同逃稅案所承認嘅控罪。
大麻

大麻（粵拼：daai6 maa4；學名：Cannabis sativa）係大麻科大麻屬嘅薔薇類草本植物，非常之粗生。呢種植物嘅原產地喺黃河流域，喺公元元年之前，就經過中亞地區甚至傳到歐洲同世界嘅邊個地方都有，喺國外重可以嗌漢麻（hon3 maa4）嘅名。大麻係中國入面最古老嘅其中一個栽培植物。
大麻裡面有超過423種已知嘅化合物。

分佈
呢樖嘢主要喺亞洲嘅吉爾吉斯、阿富汗，中國嘅部分地區、印度同尼泊爾，重有歐洲嘅匈牙利、波蘭、保加利亞等地都見到佢。喺中國入面主要分佈喺安徽、河南、河北、山西、山東、黑龍江、內蒙古、陝西、四川等呢啲地方。

形態
佢嘅莖基係圓形，中間、梢係方形。佢嘅花屬單性，而且雌花同埋雄花都唔一樣嘅。雄花好似個圓錐形，雌花就好似個波或短嘅禾苗噉。喺結果嗰陣重生啲瘦嘅果出嚟，好似有棱嘅鵝春噉，粒核係深綠色。而且雄株又幼又長，纖維比較多，質量比較好重早熟添。雄株係嗌成「牡麻」，雌株係嗌成「子麻」。

藥用
内文：藥用大麻
雖然話大麻有鎮靜同興奮功能，性味甘平，重可以醫腸燥同埋便秘呢兩樣比較好，重可以降低血壓都得，但係長期用好容易上癮。因為佢有迷幻效果，甚至可以影響人嘅精神同埋生理。喺醫學嗰邊係成日用嚟搞止痛劑，重有喺精神科疾病同醫療癌症都有好明顯嘅研究作用。

毒品
大部份國家吸食大麻都係犯法嘅，但有如加拿大、喬治亞和烏拉圭，德國以及美國嘅9個州同華盛頓哥倫比亞特區，就係合法嘅。如果係因為醫療用途就可以喺法律範圍合法吸食大麻。

飲食
有啲地方興用藥性強嘅部分整嘢食，例如蛋糕；唔止要嚟令人興奮，亦有調味作用。大麻嘅種子並無上述毒性或藥性，係常見嘢飲火麻仁嘅原料。
11月21號

11月21號係公曆年嘅第325日（閏年第326日），離年尾重有40日。
<< - 11月 - >>



大件事
1272年：愛德華一世成為英倫國王。
1783年：世界上第一次載人熱氣球飛行 - 孟格菲兄弟喺法國巴黎起飛。
1877年：愛迪生對外講，話發明留聲機。
1894年：甲午戰爭—日軍喺大清旅順進行屠殺。
1905年：愛因斯坦喺科學雜誌 Annalen der Physik 發表論文“Does the Inertia of a Body Depend Upon Its Energy Content?”，揭示能量同質量之間嘅關係。質能等價公式 E = mc² 因而面世。
1963年：第30屆日本眾議院議員總選舉。
1981年：香港藍田對開山邊木屋區火燭，玄武山村、愛華村、藍美村千幾間木屋燒晒，七千幾人無家可歸，對面嘅藍田公屋有成萬人要緊急疏散。
1985年：香港政府公佈二十六座公共房屋結構有問題，要拆，受影響居民有78000幾人，佢哋要响四年之內搬走。問題公屋引起各界強烈反應，廉政公署調查响興建呢啲公屋嘅時候有冇人貪污舞弊。
1990年：臺灣負責臺灣海峽兩岸事務嘅中介團體「海峽交流基金會」成立。
1993年：第16屆朝鮮地方選舉。
1995年：道瓊斯工業平均指數首次突破5,000點（5,023.55點）。
1996年：劉邦友命案（中文：劉邦友血案）：臺灣桃園縣長劉邦友等8人喺縣長官邸被槍殺，另有1人身受重傷。
2002年：中國完成水稻第四號染色體精確測序。
2002年：北大西洋公約組織（北約）19國首腦喺捷克布拉格決定，邀請羅馬尼亞、保加利亞、斯洛伐克、斯洛文尼亞、愛沙尼亞、拉脫維亞同立陶宛7個中、東歐國加入北約，2004年正式成為北約成員。
2003年：格魯吉亞新一屆議會啱啱開始開會時，示威者衝入議會，總統謝瓦爾德納澤喺保鑣保護下逃離議會。謝瓦爾德納澤宣佈進入緊急狀態。兩日後謝瓦爾德納澤宣佈辭職。是為「玫瑰革命」。
2006年：香港天文台發出歷來最遲嘅黃色暴雨警告信號。
2006年：尼泊爾政府同毛派叛軍正式簽署協定，結束十幾年內戰。
2015年：2015年亞洲冠軍盃決賽尾輪，廣州恆大淘寶以兩輪總比分1-0攞到2015年亞洲冠軍盃冠軍。
2022年：香港HOY資訊台啟播。